**Rešitve**

**ZGODOVINA 8: ponedeljek, 20.4.2020**

**LETO 1848 IN SLOVENCI**

**PONOVIMO:**

1. Kdaj se je začelo slovensko narodno prebujenje? 2. polovica 18. stoletja.
2. Kako še drugače rečemo slovenskemu narodnemu prebujenju? Narodni preporod.
3. Navedi slovenske narodne buditelje in njihova najpomembnejša dela.
* duhovnik Marko Pohlin: slovnica kranjskega jezika v nemškem jeziku - Kranjska gramatika
* Jurij Japelj: drugi prevod Svetega pisma

Žiga Zois (mecen), Zoisov krog:

* Valentin Vodnik: izdajal časopis Lublanske novice – prvi časopis v slovenskem jeziku, pesnik
* Anton Tomaž Linhart: dramatik (Županova Micka, Ta veseli dan ali Matiček se ženi), zgodovinar (Poskus zgodovine Kranjske in njenih dežel južnih Slovanov Avstrije)
* Jernej Kopitar: prva slovenska znanstvena slovnica - Slovnica slovenskega jezika na Kranjskem, Koroškem in Štajerskem

Vprašanja:

1. Katera dva tabora sta se oblikovala med izobraženci na Slovenskem v predmarčni dobi?

Konzervativni tabor in liberalno-demokratični tabor.

1. Navedi nekaj značilnosti konzervativnega tabora.

Predstavniki: Jernej Kopitar, dr. Janez Bleiweis.

Časopis: Kmetijske in rokodelske novice.

Zavzemali: za kmete in male obrtnike, razvoj kmetijstva in obrti.

Sodelovali so z oblastjo.

Nasprotovali so liberalizmu.

1. Navedi nekaj značilnosti liberalno-demokratičnega tabora.

Predstavniki: France Prešeren, Matija Čop, Andrej Smole.

Zbornik: Kranjska čbelica.

Zavzemali: za liberalne svoboščine.

Ustvarjati književnost za meščanske izobražence in inteligenco.

1. Zakaj je prišlo do spora med obema taboroma? Katero pisavo uporabljamo danes?

Zaradi pisave. Danes uporabljamo gajico (šumniki: č ,š, ž).

1. Kdo je bil Anton Martin Slomšek?

Slovenski škof. Sedež lavantinske škofije je prenesel v Maribor in preuredil je škofijske meje.

1. Kako se imenuje prvi slovenski politični program, kdo ga je sestavil in kaj je zahteval?

Zedinjena Slovenija (1848):

Sestavili: koroški duhovnik matija Majar Ziljski, slovenski študentje in izobraženci na Dunaju.

Zahteve:

* uvedba slovenskega jezika v šole in urade,
* združitev vseh Slovencev v skupno upravno enoto, ki naj bi bila samostojna in bi imela svoj parlament,
* slovenska upravna enota bi bila del avstrijskega cesarstva.